Ульсь пинге, мзярда мокшэрзятнень ширеса ярмаконь вастс мольсть уронь кеднятне. Кшнинь ярмакне появасть X векста. Эста питнень пандомакс ульсь дирхемсь, кшнинь ярмакне и кармасть тяфта лемневома. Ярмак валсь моли тюркскяй кяльста, сон шарьхкодема кода полафневи, керсеви. Тя валсь мокшетнень и эрзятнень кяльс ётась волжскяй булгархнень эзда. Содаф, ярмаконь лувкссь ладяфоль ни эста, мзярда Волгать — Камать ёткса монголхне нинге ашельхть.